OzLabs/hebrew-wiki-articles huggingface dataset:
דדריק לוסון

דדריק לוסון (באנגלית: Dedric Lawson; נולד ב-1 באוקטובר 1997) הוא כדורסלן אמריקאי המשחק בעמדת הפאוור פורוורד בבשיקטש.

==קריירה==
לוסון לשחק כדורסל בתיכון המילטון בממפיס. בשנת 2015 נבחר לסגל משחק מקדונלד'ס אול-אמריקן.<ref></ref>

הוא בחר לשחק עבור קבוצת הכדורסל של אוניברסיטת ממפיס, ובשנתו הראשונה רשם ממוצעים של 15.8 נקודות ו-9.3 ריבאונדים למשחק.<ref></ref> בעונתו השנייה העמיד ממוצעים של 19.2 נקודות, 9.9 ריבאונדים ו-3.3 אסיסטים למשחק.<ref></ref> באפריל 2017 הכריז כי הוא מתכנן לעבור לאוניברסיטת קנזס, ועל כן לא שיחק בממפיס עד שעזב.<ref></ref> בעונתו היחידה בקנזס, העמיד ממוצעים של 19.4 נקודות ו-9.3 ריבאונדים למשחק, ובתום העונה הכריז כי יתמודד בדראפט 2019 ב-NBA.<ref></ref>

לאחר שלא נבחר בדראפט, לוסון הצטרף לסגל גולדן סטייט ווריורס לקראת ליגת הקיץ של ה-NBA,<ref></ref> ולאחר הליגה הצטרף לאוסטין ספרס מליגת הפיתוח של ה-NBA.<ref></ref> ב-9 במרץ 2020 רשם שיא של 33 נקודות ו-10 ריבאונדים, שהיה משחק הדאבל-דאבל העשירי שלו בעונה, בניצחון קבוצתו 117–114 על אוקלהומה סיטי בלו.<ref></ref>

ב-9 ביולי 2020 הצטרף לגויאנג אוריון אוריונס מליגת העל הדרום-קוריאנית.<ref></ref>

ב-2 ביוני 2021 חתם בבשיקטש מליגת העל הטורקית.<ref></ref> לאחר עונה אחת, שב לגויאנג אוריון אוריונס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טנסי: כדורסלנים
קטגוריה:כדורסלני אוניברסיטת ממפיס
קטגוריה:כדורסלני אוניברסיטת קנזס
קטגוריה:כדורסלני אוסטין ספרס
קטגוריה:כדורסלני בשיקטש
קטגוריה:ממפיס: כדורסלנים
קטגוריה:אמריקאים שנולדו ב-1997
אנתוני גורדון

אנתוני מייקל גורדון (באנגלית: Anthony Michael Gordon; נולד ב־24 בפברואר 2001) הוא כדורגלן אנגלי המשחק בעמדת הקיצוני בניוקאסל יונייטד ובנבחרת אנגליה.

== קריירה ==
גורדון הצטרף לאברטון בגיל 11 לאחר שחרורו מליברפול.<ref></ref> ב-7 בדצמבר 2017 ערך את הופעת הבכורה שלו בקבוצה בניצחון 0–3 על אפולון לימוסול בליגה האירופית. הוא ערך את הופעת הבכורה שלו בפרמייר ליג בתיקו 1-1 עם וסטהאם יונייטד בינואר 2020.

ב-1 בפברואר 2021 הושאל גורדון לפרסטון נורת' אנד מהצ'מפיונשיפ בהשאלה עד תום העונה.<ref></ref> חמישה ימים לאחר מכן, הוא ערך את הופעת הבכורה שלו בקבוצה בהפסד 1–2 לרות'רהאם יונייטד.

ב-29 בינואר 2023 חתם גורדון בניוקאסל יונייטד.

לאחר שייצג את ארצו בנבחרות עד גיל 19 ו-18, גורדון ערך את הופעת הבכורה שלו עבור הנבחרת עד גיל 20 במהלך הניצחון 2–0 על ויילס ב-13 באוקטובר 2020.

ב-5 בנובמבר 2021 זומן לראשונה לנבחרת אנגליה עד גיל 21, וכבש פעמיים בהופעת הבכורה שלו בניצחון 1–3 על צ'כיה ב-11 בנובמבר 2021.

גורדון זכאי לייצג גם את נבחרות אירלנד וסקוטלנד עקב מוצאם של סבו וסבתו. ב-23 במרץ 2024 ערך את הופעתו הבכורה בנבחרת הבוגרת בהפסד 1-0 ל.

==קישורים חיצוניים==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:ליברפול: כדורגלנים
קטגוריה:כדורגלני אברטון
קטגוריה:כדורגלני פרסטון נורת' אנד
קטגוריה:כדורגלני ניוקאסל יונייטד
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-2001
ארתור קראצ'ון

ארתור קראצ'ון (ברומנית: Artur Crăciun; נולד ב-29 ביוני 1998 בקישינב שבמולדובה) הוא כדורגלן מולדובני המשחק בעמדת הבלם בקבוצת פושצ'ה נייפולומיצה מליגת העל הפולנית ובנבחרת מולדובה.

== קריירת מועדונים ==
קראצ'ון שיחק בקבוצות זימברו קישינב, שריף טירספול, מילסאמי אורחיי וספינטול גאורגה מליגת העל המולדובית, אוניברסיטת קלוז' מהליגה הרומנית השנייה, בודפשט הונבד מליגת העל ההונגרית, ולוקומוטיב פלובדיב וצרסקו סלו מליגת העל הבולגרית.

ב-22 ביוני 2022 חתם בהפועל כפר סבא מהליגה הלאומית.

ב-10 ביולי 2023 חתם לעונה אחת בפושצ'ה ניפולומיצה מליגת העל הפולנית.

== קריירה בינלאומית ==
ב-14 בנובמבר 2019 ערך קראצ'ון את הופעת הבכורה שלו בנבחרת מולדובה, בהפסד 1–2 לנבחרת צרפת במסגרת מוקדמות יורו 2020.

== קישורים חיצוניים ==

== הערות שוליים ==

קטגוריה:כדורגלנים מולדובנים
קטגוריה:בלמי כדורגל מולדובנים
קטגוריה:כדורגלני זימברו קישינב
קטגוריה:כדורגלני שריף טירספול
קטגוריה:כדורגלני מילסאמי אורחיי
קטגוריה:כדורגלני אוניברסיטת קלוז'
קטגוריה:כדורגלני בודפשט הונבד
קטגוריה:כדורגלני לוקומוטיב פלובדיב
קטגוריה:כדורגלני הפועל כפר סבא
קטגוריה:כדורגלני נבחרת מולדובה
קטגוריה:כדורגלנים זרים בישראל
קטגוריה:ספורטאים מולדובנים ברומניה
קטגוריה:ספורטאים זרים בהונגריה
קטגוריה:ספורטאים זרים בבולגריה
קטגוריה:ספורטאים מולדובנים בישראל
קטגוריה:ספורטאים מולדובנים בפולין
קטגוריה:מולדובנים שנולדו ב-1998
Panorama

Panorama (בעברית: פָּנוֹרָמָה) הוא אלבום האולפן השני נשל הזמרת-יוצרת האמריקאית היילי קיוקו. האלבום יצא לאור ב-29 ביולי 2022, על ידי חברות התקליטים אמפייר דיסטריביושן ואטלנטיק.<ref></ref>

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Panorama
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|29 ביולי 2022
|הורדה דיגיטלית • הזרמת מוזיקה • תקליטור
|אמפייר דיסטריביושן • אטלנטיק
|style="text-align:center;"|<ref>Release formats for Panorama on July 22, 2022:
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומים באנגלית
קטגוריה:אלבומי חברת אטלנטיק רקורדס
קטגוריה:אלבומי חברת אמפייר דיסטריביושן
אנסו פרננדס

אנסו חרמיאס פרננדס (בספרדית: Enzo Jeremías Fernández; נולד ב-17 בינואר 2001 בסן מרטין שבארגנטינה) הוא כדורגלן ארגנטינאי המשחק בעמדת הקשר בצ׳לסי ובנבחרת ארגנטינה.

== קריירת מועדונים ==
פרננדס, שנולד למשפחה של אוהדי ריבר פלייט, קרוי של שמו של כוכב הקבוצה אנסו פרנצ'סקולי (כמו אנסו פרס). פרננדס גדל במחלקת הנוער של ריבר פלייט. ב-5 במרץ 2020 ערך פרננדס את הופעת הבכורה שלו בקבוצה הבוגרת של ריבר פלייט, בהפסד 0–3 לליגה דה קיטו במסגרת גביע ליברטדורס לעונת 2020.

ב-22 באוגוסט 2020 הושאל פרננדס לדפנסה וחוסטיסיה מליגת העל הארגנטינאית. הוא ערך 14 הופעות ליגה במדי המועדון, ובחודש יוני 2021 חזר לריבר פלייט.

ב-24 ביוני 2022 חתם בבנפיקה ליסבון תמורת עשרה מיליון אירו. ב-5 באוגוסט ערך הופעת בכורה בה כבש שער בניצחון 0–4 על ארוקה. 

ב-30 בינואר 2023 נקנה פרננדס על ידי קבוצת בצ'לסי בתמורה ל-121 מיליון אירו, בקנייה היקרה ביותר בתולדות הפריימיר ליג באותה התקופה. 

== נבחרת ארגנטינה ==
ב-23 בספטמבר 2022 ערך פרננדס את הופעת הבכורה שלו בנבחרת ארגנטינה, בניצחון 0–3 על נבחרת הונדורס במשחק ידידות.

נכלל בסגל נבחרת ארגנטינה בטורניר מונדיאל 2022. ב-26 בנובמבר 2022 הבקיע את שער הבכורה שלו בנבחרת, בניצחון 0–2 על נבחרת מקסיקו במסגרת המחזור השני בשלב הבתים של הטורניר.

== תארים ==
=== קבוצתיים ===
;ריבר פלייט
*ליגת העל הארגנטינאית (1): 2021
*טרופאו דה קמפאונס (1): 2021

;דפנסה וחוסטיסיה
*גביע סודאמריקנה (1): 2020
*רקופה סודאמריקנה (1): 2021

בנפיקה
*ליגת העל הפורטוגלית (1): 2022/23

צ'לסי
*סגנות גביע הליגה האנגלית (1): 2023/24

נבחרת ארגנטינה
*גביע העולם בכדורגל (1): 2022

=== אישיים ===
*קשר החודש בליגה הפורטוגלית (3): אוגוסט 2022, אוקטובר 2022, נובמבר 2022
*השחקן הצעיר של גביע העולם בכדורגל (1): 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני דפנסה וחוסטיסיה
קטגוריה:כדורגלני בנפיקה ליסבון
קטגוריה:כדורגלני צ'לסי
קטגוריה:כדורגלני נבחרת ארגנטינה
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בפורטוגל
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-2001
סימפוניה מס' 31 של מוצרט

הסימפוניה מס' 31 ברה מז'ור, הידועה יותר בשם הסימפוניה של פריז, היא אחת הסימפוניות המפורסמות ביותר של וולפגנג אמדאוס מוצרט. ייתכן שזו הייתה הראשונה מבין הסימפוניות שלו שהתפרסמה. היצירה יצאה לאור ב-1779.

== הלחנה והוצאה לאור ==
היצירה הולחנה בשנת 1778 במהלך שהותו הלא מוצלחת של מוצרט בפריז. המלחין היה אז בן 22. הבכורה התקיימה ב-12 ביוני 1778 בהופעה פרטית בביתו של הרוזן קרל היינריך יוזף פון סיקינגן. הבכורה הפומבית התקיימה שישה ימים לאחר מכן<ref></ref>.

העבודה זכתה לביקורת חיובית בגיליון ה-26 ביוני של כתב העת: Courrier de l'Europe, שפורסם בלונדון:<blockquote>הקונצרט החל בסימפוניה מאת מוצרט. האמן הזה, שהחל מהגיל הרך ביותר עשה לעצמו שם בקרב נגני צ'מבלו, עשוי להיות מדורג היום בין המלחינים המוכשרים ביותר. </blockquote>היצירה בוצעה שוב ב-15 באוגוסט, הפעם עם פרק שני חדש, אנדנטה המחליף את האנדנטינו המקורי ב-6/8.

כנראה שהעבודה הייתה פופולרית. כתב העת דויטש מפרט מספר הופעות נוספות במהלך 1779, ב-18 וב-23 במרץ, ב-23 במאי וב-3 ביוני; וב-14 במאי 1780. היצירה פורסמה בפריז על ידי חברת ההוצאה לאור "סייבר" והוכרזה למכירה ב-20 בפברואר 1779.

הסימפוניה בוצעה מאוחר יותר בבורגתיאטר בווינה ב-11 במרץ 1783 במהלך קונצרט הטבה לגיסתו של מוצרט, הזמרת אלוזיה ובר.

== תזמור ==
הסימפוניה בולטת בהיותה בעלת הרכב כלי נגינה גדול במיוחד לתקופתה, שהתאפשרה על ידי התזמורת הגדולה שעמדה לרשותו של מוצרט בתקופתו בפריז. בהרכב ישנם 2 חלילים, 2 אבובים, 2 קלרינטים, בסון אחד, 2 קרנות יער, 2 חצוצרות, טימפני ומיתרים. זו הייתה הסימפוניה הראשונה של מוצרט שהשתמשה בקלרינט.

המוזיקולוג סיידי מעיר כי זוהי התזמורת הגדולה ביותר שעבורה הלחין עדיין מוצרט בקריירה שלו. מספר נגני המיתרים אינו מצוין, אך סיידי מעיר כי בהקרנת הבכורה היו 22 כינורות, חמש ויולות, שמונה צ'לו וחמישה בסים. הוא מוסיף, "[אביו של מוצרט] ליאופולד העיר שכדי לשפוט לפי הסימפוניות הפריזאיות שראה, הצרפתים חייבים לאהוב סימפוניות רועשות".

== מבנה ==
הסימפוניה בנויה לפי שלושה פרקים: בצורה מהירה-איטית-מהירה, תוך השמטת המינואט המצוי בדרך כלל בסימפוניות מהתקופה הקלאסית<ref></ref>.

חלק ראשון: אלגרו. 4 רבעים. הפרק הראשון נפתח בסולם רה מז'ור עולה ומואץ באפקט הידוע בזמנו בסגנון אסכולת מנהיים.

חלק שני: אנדנטינו, שש שמיניות. בדו מז'ור. או לפי ביצועים אחרים: אנדאנטה, שלושה רבעים. בדו מז'ור.

חלק שלישי: אלגרו, 2 חלקי 2.

==קישורים חיצוניים==

== הערות שוליים ==

31
דונבנט

דונבנט (באנגלית: Dunavant) הוא שטח גלילי במדינת קנזס שבארצות הברית.

שמאל
שמאל

== היסטוריה ==
בשנת 1888 הוקם בית דואר בדונבנט, והוא המשיך לפעול עד שנסגר בשנת 1932.<ref></ref>

ב-1910, מנתה אוכלוסיית דונבנט 85 אנשים. ב-1912 פעלו בדונבנט משרד דואר ומשרד טלגרף. העיר שכנה על כביש גישה שיצא מהכביש הראשי של מיזורי באותה התקופה.<ref></ref>

=== הקרב על היקורי פוינט ===
הקרב על היקורי פוינט החל ב-13 בספטמבר 1856, והסתיים יום לאחר מכן, ב-14 בספטמבר של אותה השנה. ב-13 בספטמבר, ג'יימס הנרי ליין, מנהיג ארגון ה-Free Stater של קנזס, החל במצור על קבוצת "בריוני הגבול" בהיקורי פוינט - שהייתה התיישבות שתמכה בעבדות. לפני כן, קבוצת "בריוני הגבול" תקפה את העיירה Valley Falls, שנקראה אז Grasshopper Falls. בין תומכי קבוצת "בריוני הגבול" נמנו גם 40 חברים מדרום קרולינה.

כוח של מתנגדי עבדות תקף, אך נהדף. הכוח שלח לעיר לורנס בקשה להבאת כוחות תגבור כדי לסייע במאבקם, וזה הגיע לזירת הקרב יום אחד מאוחר יותר. בקרב החדש נפצעו ארבעה תומכי עבדות, חמישה מתנגדים לה, ותומך עבדות אחד נפצע. כמאה מתנגדי עבדות נכלאו על ידי הכוחות המזוינים של ארצות הברית לאחר הקרב, וזאת בעקבות הצהרתו של מושל טריטוריית קנזס דאז ג'ון גירי, שביקש לנצור את האש בטריטוריה. מתנגדי העבדות טענו כי הם פעלו מתוך הגנה עצמית, ואלה שוחררו.

סמן היסטורי של קנזס לקרב היקורי פוינט ניצב במרחק של כ-800 מטרים משם, על כביש 59 של ארצות הברית.<ref></ref><ref>[https://www.hmdb.org/m.asp?m=55362 The Historical Marker Database: Battle of Hickory Point]</ref>

=== החווה שנולד בה ג'ון סטיוארט קארי ===
כיוון=שמאל}}בקרבת מקום, 402.33 מטרים בלבד מהקרב על היקורי פוינט, נמצאת החווה בה נולד הצייר ג'ון סטיוארט קארי. בית החווה הועבר לאוסקלוסה ויש תוכניות להפוך אותו למוזיאון.

מאוחר יותר בחייו, ג'ון סטיוארט קארי התפרסם בזכות ציורו של הבולשן ג'ון בראון בקפיטול של מדינת קנזס, וגם בזכות ציורו "חוק מול שלטון האספסוף" במשרד המשפטים בוושינגטון הבירה, שבו שופט בגלימות שחורות מגן איש מאספסוף רצחני.
==גאוגרפיה==
דונבנט ממוקמת כ-90 קילומטרים צפונית-מערבית לקנזס סיטי שבמזרח מדינת קנזס. גובהה הוא 352 מטרים.
==לקריאה נוספת==
* 
==קישורים חיצוניים==

*[http://www.allcemeteries.com/cemetery-list/kansas/dunavant/plum-grove-cemetery.asp בית הקברות פלאם גרוב], דונבנט, קנזס
*[https://www.panoramio.com/photo/21228009 סמן היסטורי לקרב היקורי פוינט], ממוקם 1/4 מייל מזרחית ממקום הולדתו של ג'ון סטיוארט קארי, על כביש 59 של ארצות הברית

*[https://www.panoramio.com/photo/18719170 תמונות של דונבנט], Panoramio
* [http://www.jeffcountynews.com/2011/10/photo-gallery-cannons-erupt-at-old-jefferson-town/dsc_0957/ שחזור קרב היקורי פוינט], ג'פרסון ניוז

==הערות שוליים==

קטגוריה:קנזס: גאוגרפיה
אילורארקטוס

אילורארקטוס (שם מדעי: Ailurarctos; מילולית: "דוב חתול") הוא סוג נכחד של טורף ממשפחת הדוביים, אשר התקיים בסוף המיוקן בסין שלפני 8 מיליון שנה מזמננו. סוג זה תואר למדע ב-1989
והוא כולל 2 מינים: Ailurarctos lufengensis ו-Ailurarctos yuanmouenensis.<ref></ref>

המאובנים שלו התגלו בלופנג שביונאן, דרום-מערב סין.

שמו הוענק לו עקב המבנה החתולי של הגולגולת הקטנה בעלת המבנה המחוזק. לפי מבנה שיניו הוא מקושר לתת-המשפחה איילורופודים, בה גם הפנדה הענקית. הוא היה קטן בהרבה מהפנדה, באורך משוער של 30 עד 60 ס"מ אך מבנה שיניו היה בעל מבנה דומה שהתאים חלקית לתזונה צמחונית. עם זאת התזונה שלו הייתה מגוונת יותר ואולי דומה לזו של פנדה אדומה.

סוג זה היה אולי אביהם הקדום של הסוגים פנדה והקרטזויארקטוס, אשר החלו להתפתח כעבור 2 מיליון שנה ממנו והחלו לגדול בהדרגה.

לטורף הענק היתה עצם שורש כף היד מוגדלת מאוד שסייעה לפיצוח ואכילת צמח החזרן (במבוק).<ref></ref>

==קישורים חיצוניים==

==הערות שוליים==

קטגוריה:איילורופודים
קטגוריה:דוביים פרהיסטוריים
ליסנדרו מרטינס

ליסנדרו מרטינס (בספרדית: Lisandro Martínez; נולד ב-18 בינואר 1998 בגואלגואי שבארגנטינה) הוא כדורגלן ארגנטינאי המשחק בעמדת הבלם בקבוצת מנצ'סטר יונייטד ובנבחרת ארגנטינה.

== קריירת מועדונים ==
מרטינס גדל במחלקת הנוער של ניואל'ס אולד בויס. הוא שיחק בקבוצות הבוגרות של ניואל'ס אולד בויס ושל דפנסה וחוסטיסיה במסגרת ליגת העל הארגנטינאית.

ב-20 במאי 2019 חתם מרטינס באייאקס מליגת העל ההולנדית.

ב-17 ביולי 2022 חתם מרטינס במנצ'סטר יונייטד לחמש שנים עם אופציה לשנה נוספת. ב-7 באוגוסט ערך הופעת בכורה בפרמייר ליג, בהפסד 1–2 לברייטון אנד הוב אלביון.

== קריירה בינלאומית ==
ב-22 במרץ 2019 ערך מרטינס את הופעת הבכורה שלו בנבחרת ארגנטינה, בהפסד 1–3 לנבחרת ונצואלה במשחק ידידות. הוא היה חלק מסגל נבחרת ארגנטינה בטורניר קופה אמריקה 2021, בו זכתה הנבחרת, וערך הופעה אחת בטורניר.

נכלל בסגל נבחרת ארגנטינה בטורניר מונדיאל 2022.

== תארים ==
;אייאקס
* אליפות הולנד: 2020/2021, 2021/2022
* הגביע ההולנדי: 2020/2021
* מגן יוהאן קרויף: 2019

;מנצ׳סטר יונייטד
* גביע הליגה האנגלי: 2022/2023
* הגביע האנגלי: 2023/2024

;נבחרת ארגנטינה
* קופה אמריקה: 2021, 2024
* פיינליסימה: 2022
* גביע העולם: 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ניואל'ס אולד בויס
קטגוריה:כדורגלני דפנסה וחוסטיסיה
קטגוריה:כדורגלני אייאקס
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ארגנטינאים שנולדו ב-1998
קלמליזאורוס

קלמליזאורוס (שם מדעי: Klamelisaurus; מילולית: "לטאת הרי קלמלי") הוא סוג של דינוזאור ממשפחת הממנצ'יזאוריים, אשר התקיים במשך היורה התיכון של סין, לפני 165 מיליון שנה מזמננו.

המאובנים של הדינוזאור התגלו בתצורות שישוגו שבשינג'יאנג ואלה תוארו למדע ב-1993 בידי החוקר הסיני ג'או שיג'ין. בסוג תואר מין יחיד - Klamelisaurus gobiensis. הממצאים כללו שלד די שלם למעט הגולגולת.

דינוזאור זה היה בעל צוואר ארוך וחוליות קשותות שתמכו במבנה הארוך שלו. לפי החוקר גרגורי ס. פאול הוא הגיע לאורך 13 מטרים, כשמחצית האורך כולל את הצוואר ולמשקל של 6 טונות בממוצע. מבנה הצוואר יכל להזדקף כדי להגיע לצמרות עצים ולאכול מעליהם והזנב איזן אותו ואולי אף הגן עליו מטורפים מקומיים כמו המונולופוזאורוס והסינרפטור.

לצידו התגלו ממצאי בלוזאורוס שלעיתים נחשב לחבר בסוג זה, אף שכיום רוב החוקרים רואים בבלוזאורוס סוג עצמאי, מאחר שמבנה העצמות שונה מעט וגם גיל הממצאים.

==קישורים חיצוניים==

קטגוריה:בעלי חיים שתוארו ב-1993
קטגוריה:טקסונים שתוארו בידי זאו שיג'ין
קטגוריה:ממנצ'יזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1993
פיראס אל-בורייכאן

פיראס אל-בורייכאן (בערבית: فراس البريكان, בתעתיק מדויק: פראס אלבריכאן; נולד ב-14 במאי 2000 בריאד שבערב הסעודית) הוא כדורגלן סעודי המשחק בעמדת החלוץ בקבוצת אל-פתח מליגת העל הסעודית ובנבחרת ערב הסעודית.

== קריירת מועדונים ==
אל-בורייכאן גדל במחלקת הנוער של א-נסר. ב-12 באפריל 2018 הוא ערך את הופעת הבכורה שלו במועדון, בניצחון 2-1 על אל-קאדסיה במסגרת ליגת העל הסעודית. בסך הכל ערך 28 הופעות ליגה במדי המועדון, בהן הבקיע ארבעה שערים.

ב-8 ביולי 2021 חתם אל-בורייכאן באל-פתח מליגת העל הסעודית. ב-12 באוגוסט ערך את הופעת הבכורה שלו במועדון, בהפסד 1-0 לא-ראא'ד במסגרת הליגה. ב-26 באוגוסט הבקיע את שער הבכורה שלו במועדון, בניצחון 2-0 על א-שבאב במסגרת הליגה. בסך הכל ערך 26 הופעות ליגה במדי המועדון בעונתו הראשונה, בהן הבקיע 11 שערים.

== קריירה בינלאומית ==
ב-10 באוקטובר 2019 ערך אל-בורייכאן את הופעת הבכורה שלו בנבחרת ערב הסעודית, בניצחון 3-0 על נבחרת סינגפור במסגרת מוקדמות מונדיאל 2022. ב-27 בנובמבר הבקיע את שער הבכורה שלו בנבחרת, בהפסד 3-1 לנבחרת כווית במסגרת גביע המפרץ לאומות .

אל-בורייכאן היה חלק מסגל נבחרת ערב הסעודית בטורניר הכדורגל באולימפיאדת טוקיו בשנת 2021.

נכלל בסגל נבחרת ערב הסעודית לטורניר מונדיאל 2022.

נכלל בסגל נבחרת ערב הסעודית לטורניר גביע אסיה 2023.

== תארים ==
;א-נסר
* אליפות ערב הסעודית (1): 2018/2019
* הסופר קאפ הסעודי (2): 2019, 2020

;נבחרת ערב הסעודית עד גיל 20
* אליפות אסיה עד גיל 19 (1): 2018

;נבחרת ערב הסעודית עד גיל 23
* גביע אסיה עד גיל 23 (1): 2022

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:חלוצי כדורגל סעודים
קטגוריה:ריאד: כדורגלנים
קטגוריה:כדורגלני א-נסר
קטגוריה:כדורגלני אל-פתח
קטגוריה:כדורגלני נבחרת ערב הסעודית
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ילידי 2000
קטגוריה:כדורגלנים סעודים באולימפיאדת טוקיו (2020)
לילה (סרט, 1930)

לילה (באנגלית: NIght) הוא סרט הנפשה קצר אמריקאי בסדרת "סימפוניות טיפשיות" שהופק על ידי סרטי וולט דיסני. הוא הופץ בשנת 1930 על ידי סרטי קולומביה.

==עלילה==
הסרט נפתח בסונאטה לפסנתר מס' 14 של בטהובן, סונאטת אור הירח. הסונאטה מזומזמת על ידי ירח מאונש. נוסף על כך, כמה זוגות של בעלי חיים (כגון ינשופים או חרקים) רוקדים לצלילי הסונטה. הינשופים משוחחים זה עם זה לפי הצלילים גם גחליליות, תוך כדי תעופה מתחילות לזהור לפי צלילי המוזיקה. גם יתושים וצפרדעים הולכים על הנהר לצלילי המוזיקה, אך הצפרדע אוכלים את היתושים באמצעות לשונה הארוכה, הצפרדע שוחה לעבר עלה סמוך בשביל לחזר אחרי נקבת צפרדע שעוברת סמוך למקום. בעוד שצפרדע אחרת מנצחת על תזמורת של צפרדעים. הצפרדע אומר לנקבה שהוא אוהב אותה ורוצה לצאת איתה והיא מסכימה והם מקפצים על עלי הנהר לפי צלילי המוזיקה. הם אפילו מתנשקים תוך כדי המוזיקה, אך לבסוף הם נופלים לתוך מפל ובנקודה הזאת מסתיים הסרט.

== ביקורות ==
וראייטי (14 במאי 1930): "עוד אחת מסרטי סימפוניות טיפשיות האלה מהעט של דיסני, וטובים מאוד. די מצחיק סרט זה, עם כמה טריקים חדשים של אנימציה שיסקרנו את המקצוע וגם את הציבור. הוא יכול לנגן בכל קיבולת ולכל קליק. פריסת התסריט היא אפיזודית, שינוי בדמויות בקנה אחד עם המעבר בלחנים. חידוש עיקרי מלווה את המנגינה הידועה "תולעת זוהר", גחליליות בטיסה נדלקות בקצב עם המוזיקה. ככל הידוע זו הפעם הראשונה בכל סרט הנפשה עם אפקט זה. אחרת, לירח "טרא-לה" מלווה כאשר קורותיו משתובבות על פני המים, יש כמה ינשופים קומיים, ומקהלת צפרדעים שמאטה מעט את הקצב אך ניתן לחתוך כרצונך מבלי למרוח את הרושם העיקרי של יתושים וזוג חרקים מתחכמים, המגלים את הגינונים הידועים של פרסות, מוסיפים לזכותה של הסליל. זקנים, כמו גם הילדים, הוכיחו חיבה חזקה לסדרה הזו. הם לא יהיו מאוכזבים בלילה."<ref></ref>

Motion Picture News (28 ביוני 1930): "פיקח: כיף גדול בסרט המצויר השטותי הזה. ינשופים מבצעים צעדי ג'אז על חבצלות מים; צרעות שהופכות למכללה; ואפילו הירח המאונש שנכנס לשימי. מסונכרן יפה ומסיט מאוד. בסדר לכל חשבון וניתן להתאמה במיוחד לבילוי במזג אוויר חם. מומלץ ללא הזמנות."<ref></ref>

== מדיה ביתית ==
הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

== ראו גם ==
* סימפוניות טיפשיות

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי אנימציה של סרטי קולומביה
קטגוריה:סרטי אנימציה על בעלי חיים
קטגוריה:סרטי שחור-לבן אמריקאיים
הטבלה בקנזס

הטבלה בקנזס (באנגלית: Baptism in Kansas) הוא ציור משנת 1928 מאת הצייר האמריקאי ג'ון סטיוארט קארי.

הציור מציג טקס הטבלה לנצרות, שמתקיים בתוך שוקת בקר. השמים מכילים עורב ויונה, שמתייחסים לעורב והיונה ששחרר נוח מהתיבה. הוא מבוסס על טקס הטבלה שבו נכח קארי ב־1915. בשנה זו, בעקבות התייבשות אפיקי הנחלים, לא נותר אתר מתאים אחר לקיום הטקס, פרט לאותה שוקת בקר. עובדת קיומו של הטקס מתועדת בתצלומים היסטוריים. את הציור עצמו קארי יצר באוגוסט 1928, כעבור 13 שנים, וזאת מהזיכרון ובלי שניהל במהלכן רישומים או הערות.<ref name=":0"></ref>

הציור הוצג לראשונה בתערוכת בינאל (Biennal) ה-11 שהציגה ציורים בסוגת אומנות השמן האמריקאית העכשווית בגלריית קורקורן לאמנות בוושינגטון די. סי.. היא נרכשה על ידי גרטרוד ונדרבילט ויטני ב-1930, ומוצגת במוזיאון ויטני לאמנות אמריקאית מאז 1931.<ref name=":0" /> הציור העניק לקארי תהילה בין־לאומית והוא נחשב לאחד מבין היצירות האייקוניות של תנועת האזוריות האמריקאית.

המבקר תומאס קרייבן כתב על הציור: "לא הייתה בורלסקה בתמונה, לא סאטירה, לא הטעיה מתוחכמת. הוא נוצר מתוך יראת כבוד והבנה רוחנית, ובוצע מתוך כנות של כוונה שהיא נדירה מדי בכל אמנות."<ref>Catalog of a Loan Exhibition of Drawings and Paintings by John Steuart Curry, Lakeside Press, 1939, p. 5.</ref>

== קישורים חיצוניים ==
* "[https://whitney.org/collection/works/2500 הטבלה בקנזס]", באתר המוזיאון ויטני לאמנות אמריקאית 

== הערות שוליים ==

קטגוריה:יצירות משנת 1928
קטגוריה:ניו יורק: יצירות אמנות
קטגוריה:קנזס: יצירות
קטגוריה:ג'ון סטיוארט קארי: ציורים
בגראטן

בגראטן (שם מדעי: Bagaraatan; פירוש השם: "baɣa" - קטן, "araatan" - חיית טרף במונגולית) הוא סוג של דינוזאור תרופוד טורף מקבוצת הטירנוזאורים שהתקיים במשך הקרטיקון עליון שלפני 70 מיליון שנה מזמננו במונגוליה. 

המאובנים של הדינוזאור התגלו במדבר גובי בתצורות נגמט ואלה תוארו בשנת 1996 בידי החוקרת הפולנית הלצ'קה אוסמולסקה . בסוג זה הוגדר מין אחד, Bagaraatan ostromi, לכבוד החוקר האמריקאי ג'ון אוסטרום.

טורף זה הגיע לאורך 3 עד 4 מטרים והיה בהתאם למבנה פיסת הרגל ומבנה השלד קרוב של הטירנוזאורים המוקדמים כמו הפרוצרטוזאוריים. עם זאת מבנה הגולגולת היה מאסיבי מעט אך דק ודומה מעט לזה של עוף, כך שאולי היה קשור לתרופודים מקבוצת המנירפטורים. אורך הלסתות הגיע ל-23 עד 24 ס"מ ואלה היו בעלי שורות שיניים מחודדות ולסת עמוקה. מבנה חוליות הזנב מרמז על מבנה קל יחסית שהתאים לריצה מהירה.

הדינוזאור התקיים לצד מגוון גדול של דינוזאורים ממדבר גובי הכוללים תרופודים כמו אובירפטורוזאוריה, דרומזאוריים, תריזינוזאוריים, כמה הדרוזאוריים, צרטופסים וזאורופודים גדולים. ככל הנראה היה זה צייד זריז של דינוזאורים בגודל קטן עד בינוני.

== קישורים חיצוניים ==

קטגוריה:בעלי חיים שתוארו ב-1996
קטגוריה:טקסונים שתוארו בידי הלצ'קה אוסמולסקה
קטגוריה:טירנוזאורים
קטגוריה:דינוזאורים שחיו בקרטיקון עליון באסיה
ג'ו סקאלי

ג'וזף מייקל סקאלי (באנגלית: Joseph Michael Scally; נולד ב-31 בדצמבר 2002 בלייק גרוב שבניו יורק, ארצות הברית) הוא כדורגלן אמריקאי המשחק בעמדת המגן הימני בקבוצת בורוסיה מנשנגלדבך מהבונדסליגה ובנבחרת ארצות הברית.

== קריירת מועדונים ==
סקאלי גדל במחלקת הנוער של ניו יורק סיטי. ב-21 במרץ 2018, בגיל 15, חתם על חוזה מקצועני ראשון במועדון. ב-6 ביוני ערך את הופעת הבכורה שלו במועדון, בהפסד 4-0 לניו יורק רד בולס במסגרת הסיבוב הרביעי של גביע ארצות הברית הפתוח. ב-2 בספטמבר 2020 ערך את הופעת הבכורה שלו ב-MLS, בניצחון 2-0 על ניו אינגלנד רבולושן. בסך הכל ערך חמש הופעות ליגה במדי המועדון.

ב-13 בנובמבר 2019 פורסם כי סקאלי יצטרף לבורוסיה מנשנגלדבך מהבונדסליגה לאחר תום עונת ב-MLS. בחצי השני של עונת הוא שיחק בקבוצת המילואים של המועדון.

ב-9 באוגוסט 2021 ערך סקאלי את הופעת הבכורה שלו בקבוצה הראשונה של בורוסיה מנשנגלדבך, בניצחון 1-0 על קייזרסלאוטרן במסגרת הסיבוב הראשון של הגביע הגרמני לעונת . ב-13 באוגוסט ערך את הופעת הבכורה שלו בבונדסליגה, בתיקו 1-1 נגד באיירן מינכן במסגרת המחזור הראשון לעונת 2021/2022. ב-2 באוקטובר הבקיע את שער הבכורה שלו במועדון, בניצחון 3-1 על וולפסבורג במסגרת המחזור השביעי בליגה. בסך הכל ערך 30 הופעות ליגה והבקיע שער אחד בעונתו הראשונה בקבוצה הראשונה של המועדון.

== קריירה בינלאומית ==
ב-1 ביוני 2022 ערך סקאלי את הופעת הבכורה שלו בנבחרת ארצות הברית, בניצחון 3-0 על נבחרת מרוקו במשחק ידידות.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

== תארים ==
נבחרת ארצות הברית
* ליגת האומות של CONCACAF: (2) 2023/2024, 2022/23

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:מדינת ניו יורק: כדורגלנים
קטגוריה:כדורגלני ניו יורק סיטי
קטגוריה:כדורגלני בורוסיה מנשנגלדבך
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אמריקאים בגרמניה
קטגוריה:אמריקאים שנולדו ב-2002
ולדורפטור

ולדורפטור (שם מדעי: Valdoraptor; מילולית: "השודד של וולדן") הוא סוג של דינוזאור תרופוד שחי בקרטיקון התחתון שלפני 136 מיליון שנה מזמננו. הוא התגלה לחופי אנגליה בצורת מאובנים מתצורות טורברידג' וול סאנד שבסאסקס, דרום אנגליה. מבנה העצמות שלו דמה לאלה של דמויי-אורניתומימי קדום והוא היה הקדום ביותר מבני קבוצתו.

הממצאים הראשונים של הסוג שכללו רק שלושה שרידי עצמות מסרק באורך 215 עד 240 מ"מ, התגלו בידי החוקר ריצ'רד אוון שאסף אותם למוזיאון להיסטוריה של הטבע בלונדון, כשהוא נחשב בידיו למין של הילאוזאורוס ובהמשך הועבר לסוג מגלוזאורוס ואלטיספינקס, אך אלה התבררו כשגויים וחלקם אף הכלילו שרידי עצם רביעית שהתבררה כמוטעית והסוג נחשב לטקסון מוטל בספק. בהמשך התברר שהסוג נחשב לקרוב לראשוני האורניתומימיים, אף שכמה חוקרים רואים בו בן לקבוצת הקרנוזאוריה הקרוב לנאוונאטור.

הסוג תואר בשמו הנוכחי בידי גאורג' אולשבסקי (George Olshevsky) כשהשם ניתן לכבוד "חברת וולדן" (Wealden Group) עם הסיומת: "raptor" שפירושה: "שודד" או "גנב".

== קישורים חיצוניים ==

קטגוריה:דמויי-אורניתומימיים
קטגוריה:דינוזאורים שחיו בקרטיקון תחתון באירופה
רומבודוס

רומבודוס (שם מדעי: Rhombodus) הוא סוג של דג סחוס נכחד מקבוצת התריסנאים שהתקיים במשך הקרטיקון של המאסטריכט עד הפלאוקן שלפני 70.6 עד 55.8 מיליון שנה מזמננו, כך שהוא הצליח לשרוד את הכחדת הקרטיקון.

סוג זה תואר למדע ב-1881 ביד החוקר דיימס (Dames), ממצאים מאובנים שהתגלו באפריקה, אירופה, אסיה ואמריקה במספר תצורות וכללו שרידי שיניים ולסת וכן שרידי לוחיות זנב חרוטי ומחודד, מאחר ששאר הגוף עשוי סחוס שאיננו משתמר במאובנים. תריסנית קדומה זו הגיע לאורך 75 עד 100 ס"מ והייתה בעלת חוטם מוארך וחד ושיניים מעוינות ברוחב 1.5 ס"מ, אשר עזרו לבעליהם לכתוש קונכיות של סרטנים, צדפות ועוד רכיכות.

===מינים===
בסוג זה התקיימו 8 מינים שהתגלו במספר אזורים ששכנו ימים רדודים כמו לחופי מרוקו, לאורך אירופה ובארצות הברית:
* Rhombodus andriesi
* Rhombodus binkhorsti
* Rhombodus bondoni
* Rhombodus carentonensis
* Rhombodus ibericus
* Rhombodus laevis
* Rhombodus meridionalis
* Rhombodus microdon

==קישורים חיצוניים==

==הערות שוליים==

קטגוריה:תריסניים
קטגוריה:דגי סחוס מהמזוזואיקון
עמק בולהאם

מפת אזור העמקים היבשים מקמרדו. {{ש}} עמק בארוויק ממוקם ברביע הראשון מימין, {{ש}} בשורה השנייה מלמעלה של רביעי המפה.
עמק בלהאם (באנגלית: Balham Valley) הוא עמק שאינו מכוסה קרח בארץ ויקטוריה, שבאנטארקטיקה.

העמק ממוקם בין רכס אינסל לבין פסגות האפוקליפסה.

== היסטוריה ==
=== מקור השם ===

שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

הרכס נקרא על שם ר. וו. בולהאם (R.W. Balham), שהיה ביולוג במשלחת החקר הניו זילנדית מטעם המשלחת הטראנס-אנטארקטית של חבר העמים הבריטי. בולהאם היה הראשון שחקר את הבילוגיה במים המתוקים באזור זה בעונת המחקר (הקיץ האנטארקטי) שבשנים 1957–1958.

== אזור אנטארקטי מוגן במיוחד ==

שטח של 480 קילומטרים רבועים, הכולל חלקים מעמק בלהאם ועמק בארוויק הסמוך, הם אזור אנטארקטי מוגן במיוחד, המוגן תחת מערכת האמנה האנטארקטית כמו אזור מוגן במיוחד באנטארקטיקה (ASPA) אזור מספר 123.

האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).

בולהאם
בולהאם
בולהאם
סאול נאני

סאול נאני (באיטלקית: Saul Nanni נולד: 4 בפברואר 1999) הוא שחקן קולנוע וטלוויזיה איטלקי.

==ביוגרפיה==
סאול גדל בסן לזארו די סבנה, לשני הורים רופאים. לנאני אח ואחות. הוא למד בתיכון המדעי הבינלאומי תחילה ב-Liceo Galvani ולאחר מכן בתיכון Sant'Alberto. הוא נקרא על שמו של שאול התרסי.

==קריירה==
נאני הופיע לראשונה בשנת 2014 בסרט הקולנוע האיטלקי "A Boss in the Living Room". באותה שנה החל לשחק בתפקיד ראשי בסדרת הטלוויזיה "Alex & Co" ששודרה בערוץ דיסני האיטלקי. הוא הופיע בשתי עונותיה של הסדרה.

בשנת 2016 הופיע בסרט הקולנוע האיטלקי "How to Grow Up Despite Your Parents". באותה שנה החל לשחק בקומדיית המצבים האיטלקית "Non dirlo al mio capo". הוא שיחק בסדרה בשתי עונותיה. שנה לאחר מכן שיחק בסדרת הטלוויזיה האיטלקית "Scomparsa".

בשנת 2018 הופיע בסרט הטלוויזיה "Il fulgore di Don". בשנת 2019 שיחק בתפקיד ראשי בסרט הקולנוע "אחי רודף הדינוזאורים". באותה שנה החל לשחק בסדרת הטלוויזיה "תוצרת איטליה" ובסרט הקומדיה "I ragazzi dello Zecchino d'Oro".

בשנת 2020 שיחק בקומדיה האיטלקית "Under the Riccione Sun".

בשנת 2022 שיחק לצד אנג'ליקה וושינגטון וסוזנה סקאגס בסרט "אהבה עם גלידה" בהפקת נטפליקס.

בשנת 2024 שיחק בסדרת הטלוויזיה "סופרסקס". בסדרה גילם את שחקן הפורנו רוקו סיפרדי בצעירותו. <ref></ref>

==קישורים חיצוניים==

==הערות שוליים==

קטגוריה:שחקנים ילדים איטלקים
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1999
ג'או שיג'ין

גָ'אוֹ שִׂיגִ'ין (赵喜进; 1935 בערך – 21 ביולי 2012) היה פלאונטולוג סיני שהעניק שמות לדינוזאורים רבים. הוא היה פרופסור במכון לפלאונטולוגיה של בעלי חוליות ופלאואנתרופולוגיה בבייג'ינג.

== חייו ==
הוא נולד במחוז שאנדונג שבסין. ב-1956 החל ללמוד גאולוגיה עם התמחות בפלאונטולוגיה באוניברסיטת מוסקבה.

ב-1960 חזר לסין, והחל לעבוד במכון לפלאונטולוגיה של בעלי חוליות ופלאואנתרופולוגיה, שם שימש לאחר מכן כפרופסור עד לפרישתו בשנת 1995.

ג'או הוביל משלחות פלאונטולוגיות רבות ברחבי אסיה,<ref></ref> בין היתר ל, לסצ'ואן, ליונאן, למונגוליה הפנימית, לנינגשיה ולשינג'יאנג. הוא חשף מאובנים רבים, וכן מרבצי נחושת, פחם, נפט ומינרלים נוספים.

בשנת 2008 היה מעורב ואחראי על חפירה במחוז שאנדונג שכללה חפירת בור באורך כ-300 מטרים. באתר נחשפו יותר מ-7,600 מאובנים, והוא מהאתרים הגדולים ביותר בעולם. רוב המאובנים שנמצאו הם מתקופת הקרטיקון העליון.<ref></ref>

ג'או נפטר בשנת 2012, בגיל 77.

==טקסונים שתיאר==
* שם המשפחה ממנצ'יזאוריים (1972)
* טיאנצ'יזאורוס (1983)
* צ'אויאנגזאורוס (1983)
* Megacervixosaurus (1983)
* Microdontosaurus (1983)
* Ngexisaurus (1983)
* שואנהואצרטופס (1986)
* Chinshakiangosaurus (1986)
* Dachongosaurus (1986)
* Damalasaurus (1986)
* Kunmingosaurus (1986)
* Lancangjiangosaurus (1986)
* Oshanosaurus (1986)
* מונקונוזאורוס (1990)
* סינרפטור (1993)
* קלמליזאורוס (1993)
* מונולופוזאורוס (1994)

==הערות שוליים==

קטגוריה:בוגרי אוניברסיטת מוסקבה
קטגוריה:פלאונטולוגים
קטגוריה:סינים שנולדו ב-1935
קטגוריה:סינים שנפטרו ב-2012
מונקונוזאורוס

מונקונוזאורוס (שם מדעי: Monkonosaurus; מילולית: "לטאת מונקון") הוא טקסון מוטל בספק אוכל עשב של דינוזאור מהאינפרא-סדרה סטגוזאוריה, אשר התקיים במשך היורה העליון והקרטיקון התחתון בטיבט, מה שהופך אותו לאחד הסטגוזאורים הקדומים ביותר, לצד הצ'ונגצ'ינגוזאורוס והבשנוזאורוס.

הסוג תואר לראשונה על ידי ג'או שיג'ין בשנת 1986. השם נבחר על שם מחוז מרקאם, הידוע גם בשם מונקו. זאו תיאר רק את הסוג, ולא את המין, שסופק במפורט לראשונה ב-1990 על ידי דונג ז'ימינג.

ההולוטיפ, IVPP V 6975, נמצא בשכבה של תצורת Loe-ein המתוארכת לתקופת היורה העליון או הקרטיקון התחתון. הוא מורכב משלד חלקי החסר את הגולגולת. הוא מכיל אגן עם עצם העצה, שתי חוליות ושלוש לוחיות אחוריות. המצב המקוטע של השלד היחיד הזה מטיל ספק בתקפותו של הסוג הזה, כאשר כמה מחקרים הגיעו למסקנה שהוא טקסון מוטל בספק.

אורכו המלא של המונקונוזאורוס היה כ-5 מטרים. אורך האגן הוא 905 מילימטרים. עצם העצה הייתה מורכבת מחמש חוליות.

==קישורים חיצוניים==

קטגוריה:סטגוזאוריים
קטגוריה:דינוזאורים שחיו ביורה עליון באסיה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1986
קטגוריה:טקסונים שנויים במחלוקת
קסבייה מרשאן

קסבייה מרשאן (בצרפתית: Xavier Marchand; נולד ב-4 באוגוסט 1973) הוא שחיין צרפתי בעבר, סגן אלוף העולם (פרת' 1998), סגן אלוף אירופה (סביליה 1997) ואלוף הים התיכון (בארי 1997) במשחה ל-200 מטר מעורב אישי.

בנו של קסבייה, לאון מרשאן, אלוף העולם (בודפשט 2022) במשחים ל-200 מטר מעורב אישי ול-400 מטר מעורב אישי.

== ביוגרפיה ==
מרשאן נולד וגדל בדוביל.

===1993===
במשחקי הים התיכון שנערכו בלנגדוק-רוסיון, צרפת ביוני 1997 זכה בשתי מדליות, כסף וארד. מדליית כסף במשחה ל-200 מטר מעורב אישי בתוצאה של 2:03.64 דקות ומדליית ארד במשחה -400 מטר מעורב אישי בתוצאה של 4:26.12 דקות.

===1996===
באולימפיאדת אטלנטה (1996) סיים במקום שמיני במשחה ל-200 מטר מעורב אישי בתוצאה של 2:04.29 דקות, בשלב המוקדמות הוא קבע בתוצאה של 2:03.17 דקות.

===1997===
====סגן אלוף אירופה====
במשחקי הים התיכון שנערכו בבארי, איטליה ביוני 1997 זכה במדליית זהב במשחה ל-200 מטר מעורב אישי. חודשיים לאחר מכן, באליפות אירופה שנערכה בסביליה, ספרד באוגוסט 1997 זכה במדליית כסף במשחה ל-200 מטר מעורב אישי בשיא אישי חדש של 2:01.08 דקות, אחרי מרסל ואודה מהולנד (2:00.77 דקות) ולפני האלוף היוצא יאני סייבינן מפינלנד (2:02.12 דקות). נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:21.64 דקות, בשלב המוקדמות הוא קבע שיא אישי חדש של 4:21.33 דקות ועלה שני למשחה הגמר.

===1998===
====סגן אלוף עולם====
באליפות העולם שנערכה בפרת', אוסטרליה בינואר 1998 זכה מרשאן במדליית כסף מבחשה ל-200 מטר מערו באישי בתוצאה של 2:01.66 דקות, אחרי מרסל ואודה (2:01.18 דקות) ולפני רון קארנוף מארצות הברית (2:01.89 דקות). נוסף לכך, הוא סיים במקום 11 במשחה ל-400 מטר מעורב אישי בתוצאה של 4:23.24 דקות.

===2000===
באליפות אירופה שנערכה בהלסינקי, פינלנד בתחילת יולי 2000 זכה במדליית ארד במשחה ל-200 מטר מעורב אישי בתוצאה של 2:02.06 דקות, אחרי מאסימיליאנו רוסולינו מאטיליה (2:00.62 דקות) וכריסטיאן קלר מגרמניה (2:02.02 דקות). חודשיים לאחר מכן, באולימפיאדת סידני (2000) סיים במקום שביעי במשחה ל-200 מטר מעורב אישי בתוצאה של 2:02.23 דקות, בשלב חצי הגמר הוא קבע תוצאה של 2:01.51 דקות ועלה שישי לגמר.

== משפחה ==
בת הזוג של מרשאן היא סלין בונה, שחיינית אולימפית (ברצלונה 1992), מקום 14 במשחה ל-200 מטר מעורב אישי. בנם המשותף, לאון מרשאן, הוא אלוף העולם בשחייה (בודפשט 2022) במשחים ל-200 מטר מעורב אישי ול-400 מטר מעורב אישי

== ראו גם ==

== קישורים חיצוניים ==

קטגוריה:שחייני מעורב אישי
קטגוריה:שחיינים אולימפיים צרפתים
קטגוריה:שחיינים באולימפיאדת אטלנטה (1996)
קטגוריה:שחיינים באולימפיאדת סידני (2000)
קטגוריה:צרפתים שנולדו ב-1973
בשנוזאורוס

בשנוזאורוס (שם מדעי: Bashanosaurus; מילולית: "לטאת הבשן") הוא סוג של דינוזאור מהאינפרא-סדרה הסטגוזאוריה, אשר התקיים במשך היורה התיכון בצ'ונגצ'ינג שבסין, מה שהופך אותו לסטגוזאור הידוע הקדום ביותר, קדום אף יותר מהצ'ונגצ'ינגוזאורוס והמונקונוזאורוס.

הבשנוזאורוס מוכר משני שלדים חלקיים, יחד עם חוליה שמגיעה מפרט שלישי; שרידים אלו נשתמרו כמאובנים במוזיאון הדינוזאורים של זיגונג יחד עם דגימה נוספת, גולגולת חלקית, חוליה גב ופיסת שריון עורי (CLGPR V00006). החלקים נמצאו באתר חפירות בצ'ונגצ'ינג בשנת 2016, שהגיעו מתצורת שקסימיאו. במאמר משנת 2022 הדגימות קיבלו את השם Bashanosaurus primitivus, המתייחס לשם הישן של צ'ונגצ'ינג.

ההולוטיפ CLGPR V00006-1, כולל עצמות גפיים, חוליות גב וזנב, לוחיות ודרבן. הדגימה השנייה, CLGPR V00006-2, מורכבת מחמש חוליות, חלק תחתון מהרגל הימנית ולוחית. הדגימה השלישית, CLGPR V00006-3, מכילה חוליית גב אחת. נמצאה גם דגימה רביעית, CLGPR V00006-4, שלד חלקי עם גולגולת, אך לא נוצר קשר בין הדגימות מפני שהיא אינה חולקת תכונות ייחודיות עם ההולוטיפים האחרים.

המתארים שלו מעריכים שההולוטיפ היה באורך 2.8 מטרים, אך בהתחשב בעובדה שהדגימות הן תת-בוגרות, ייתכן בהחלט שהבשנוזאורוס היה משמעותית גדול יותר.

==קישורים חיצוניים==

* Dai Hui,Li Ning,Susannah C. R. Maidment,Wei Guangbiao,Zhou Yuxuan,Hu Xufeng,Ma Qingyu,Wang Xunqian,Hu Haiqian &Peng Guangzhao, [https://www.tandfonline.com/doi/full/10.1080/02724634.2021.1995737 New stegosaurs from the Middle Jurassic Lower Member of the Shaximiao Formation of Chongqing, China], באתר tandfonline, 3 במרץ 2022

קטגוריה:סטגוזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-2022
כסלוחים

כַּסְלֻחִים היה עם מצרי עתיק, שבניו יצאו מבנו של מצרים, שהוא נכדו של חם ונינו של נח.<ref></ref><ref></ref>

לפי פירוש רש"י, שמם של הכסלוחים נגזר מכך שהיו חיים בים (כסלוחי ים).<ref>פירוש רש"י על דברי הימים א', פרק א', פסוק י"ב</ref>

רש"י מציין כי העם הכסלוחי והעם הפתרוסי היו מבצעים החלפות נשים, וכתוצאה מהחלפות אלו נוצר העם הפלשתי.<ref>פירוש רש"י על בראשית, פרק י', פסוק י"ד</ref>

== הערות שוליים ==

קטגוריה:בני חם
איוואן סטאנצ'וב

איוואן איוואנוב סטאנצ'וב (בבולגרית: Иван Иванов Станчов; 1 באפריל 1929, סופיה, ממלכת בולגריה - 24 בנובמבר 2021, סקוטלנד, הממלכה המאוחדת) היה פוליטיקאי, כלכלן, ודיפלומט בולגרי, אשר כיהן כשר החוץ של בולגריה בממשלתה של רנטה אינג'ובה. כמו כן כיהן כשגריר בולגריה לממלכה המאוחדת ולאירלנד.

==קורות חייו==
איוואן סטאנצ'וב נולד בסופיה למשפחה המעורה בחיים הפוליטיים והדיפלומטיים בבולגריה. סבו דימיטר סטאנצ'וב כיהן כשר החוץ וראש ממשלת נסיכות בולגריה, ואביו איוואן דימיטרוב סטאנצ'וב היה דיפלומט אשר גלה מבולגריה ב-1945. איוואן סטאנצ'וב רכש השכלה אקדמית בכלכלה באוניברסיטת ג'ורג'טאון. בהמשך, שירת בצבא ארצות הברית והוצב במערב גרמניה. ב-1990 לאחר נפילת השלטון הקומוניסטי בבולגריה שב סטאנצ'וב למדינה. בין 1991–1994, כיהן כשגריר בולגריה לבריטניה וכן היה השגריר הראשון של בולגריה באירלנד. באוקטובר 1994 מונה לשר החוץ בממשלתה של רנטה אינג'ובה וכיהן בתפקיד עד ינואר 1995. סטאנצ'וב כיהן כיועץ למדיניות חוץ של נשיאי בולגריה ז'ליו ז'לב ופטר סטויאנוב.

==חיים אישיים==
איוואן סטאנצ'וב היה נשוי פעמיים ואב לארבעה ילדים. הוא היה רב לשוני ושלט בבולגרית, אנגלית, צרפתית, גרמנית, איטלקית, יוונית, ספרדית, ופורטוגזי. התגורר בסקוטלנד עם אשתו השנייה, והלך לעולמו בנובמבר 2021 והוא בן 92.

==קישורים חיצוניים==

==הערות שוליים==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים בממלכה המאוחדת
קטגוריה:שגרירים באירלנד
קטגוריה:בולגרים שנולדו ב-1929
קטגוריה:נפטרים ב-2021
ביטול שמירת המקדש

האיסור לבטל את שמירת המקדש הוא מצוות לא תעשה מתוך תרי"ג מצוות, לפיה אסור לכהנים וללוויים להימנע ממצוות שמירת המקדש.

== מקור המצווה ==
לאחר מחלוקת קרח ועדתו, שבעקבותיה נשרפו מאתיים וחמישים מקריבי הקטורת, חששו בני ישראל שימותו כשיתקרבו למקום המשכן, ולכך פנו בני ישראל למשה:

בעקבות זאת, ציווה ה' את אהרן ואת כל שבט לוי על שמירת המקדש:

חז"ל דרשו שהציווי "וְשָׁמְרוּ אֶת מִשְׁמֶרֶת אֹהֶל מוֹעֵד" הוא מצוות עשה של שמירת המקדש, והציווי "וּשְׁמַרְתֶּם אֵת מִשְׁמֶרֶת הַקֹּדֶשׁ" הוא מצוות לא תעשה האוסר על ביטול שמירה זו. הרמב"ם הסביר שלימוד זה נובע מכך ששמירה היא לשון איסור, כמו מצוות "שמור את יום השבת".<ref name=":0"></ref> ספר החינוך הוסיף והסביר שכיוון שקיימים שני ציוויים בפסוקים, חז"ל דרשו את הציווי בלשון נוכח כמצוות לא תעשה שתוקפה חמור יותר, ואת הציווי בלשון נסתר כמצוות עשה, שכן לשון נסתר היא פחות תקיפה.

הרמב"ם וספר החינוך מונים מצווה זו בכלל תרי"ג מצוות, אך מוני מצוות אחרים כגון ספר מצוות גדול אינם מונים אותה בכלל המצוות.

== טעם המצווה ==
ספר החינוך הסביר שטעם המצווה הוא כדי לכבד את בית המקדש ולשמור עליו כדרך ששומרים על בתי מלכים ואנשים חשובים. וכפי שכתב הרמב"ם: .

== דיני המצווה ==
המצווה היא מצווה תאומה של מצוות העשה שמירת המקדש, והמבטל את מצוות שמירת המקדש עובר על לאו ועשה.<ref name=":0" /> בכלל המצווה נדרשים הכהנים והלוויים לשמור על המקדש וללכת סביבו בכל לילה. המצווה נועדה לכבד את המקדש, ולכן היא תקפה אף כשאין סכנה מצד אויבים ושודדים.<ref></ref>

המשנה במסכת מידות מתארת את המקומות בהם היו הכהנים והלוויים שומרים.<ref></ref> המשנה מתארת גם את תפקידו של איש הר הבית, שהיה מופקד על ערנות השומרים:

== הערות שוליים ==

קטגוריה:מצוות לא תעשה
קטגוריה:בית המקדש
קטגוריה:תרי"ג מצוות
ג'ורג' אובסאניקוב

ג'ורג' אובסאניקוב (ברומנית: Gheorghe Ovseanicov; נולד ב-12 באוקטובר 1985) הוא כדורגלן מולדובי המשחק בעמדת החלוץ בגרניצ'רול גלודני.

==קריירה==
אובסאניקוב התחיל את הקריירה שלו בלוקומוטיבה בלץ מהליגה השלישית במדינה, ממנה עבר לפלורשט וכעבור שנתיים חזר ללוקומוטיבה.

בקיץ חתם בזאריה בלץ מליגת העל המולדובית. בעונת הבקיע 13 שערים ובעונה שלאחר מכן כבש 9 שערים עד לאמצע העונה. בינואר הושאל לקרקוביה קרקוב מליגת העל הפולנית בה שיחק עד לסיום העונה.

בינואר הושאל להפועל ראשון לציון מליגת העל, בה הבקיע 3 שערים ב-16 משחקים שלא עזרו לקבוצתו להישאר בליגה. בהמשך הושאל גם לסונקר הקזחית, ראפיד ג'ידיג'יצי, דאצ'יה קישינב וטירספול.

בינואר עזב את זאריה בלץ וחתם בספרנצה דרוקיה מהליגה השנייה וכעבור שנה חתם בגרניצ'רול גלודני מאותה הליגה.

ב-24 במאי 2008 אובסאניקוב ערך את הופעת הבכורה שלו בנבחרת מולדובה בהפסד 1-0 ל. ב-14 באוקטובר 2009 הבקיע את שער הבכורה שלו בנבחרת בהפסד 3-2 ל.

==קישורים חיצוניים==

קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:כדורגלני זאריה בלץ
קטגוריה:כדורגלני קרקוביה קרקוב
קטגוריה:כדורגלני הפועל ראשון לציון
קטגוריה:כדורגלנים זרים בישראל
קטגוריה:כדורגלני נבחרת מולדובה
קטגוריה:ספורטאים מולדובנים בפולין
קטגוריה:ספורטאים מולדובנים בישראל
קטגוריה:ספורטאים זרים בקזחסטן
קטגוריה:ילידי 1985
רבקה סמית' (שחיינית)

רבקה סמית (באנגלית: Rebecca Smith; נולדה ב-14 במרץ 2000) היא שחיינית קנדית. סגנית אלופה אולימפית (טוקיו 2020) במשחה שליחות 4x100 מטר חופשי, אלופת עולם בבריכת 25 מטר (אבו דאבי 2021) במשחי שליחות ופעמיים ברציפות סגנית אלופת עולם בבריכת 25 מטר (אבו דאבי 2021 ומלבורן 2022) במשחה ל-200 מטר חופשי.

== קריירה ==
סמית' נולדה וגדלה ברד דיר, אלברטה, קנדה.

===2017===
באליפות העולם שנערכה בבודפשט ביולי 2017 זכתה במדליית ארד במשחה שליחים משולב 4x100 מטר מעורב, לאחר ששחתה בשלב המוקדמות. 

===2018===
במשחקי חבר העמים שנערכו בגולד קוסט, קווינסלנד, אוסטרליה ב-2018 היא זכתה במדליית כסף במשחה שליחות 4x200 מטר חופשי.

===2019===
באליפות העולם שנערכה בקוואנגג'ו, קוריאה הדרומית ביולי 2019 היא זכתה ב-3 מדליות ארד במשחי שליחות (4x100 מטר חופשי, 4x200 מטר חופשי ו-4x100 מטר מעורב) לאחר ששחתה אותם בשלב המוקדמות. 

===2021===
====סגנית אלופה אולימפית====
באולימפיאדת טוקיו היא זכתה במדליית כסף במשחה שליחות 4×100 מטר חופשי ביחד עם קיילה סנצ'ז, מרגרט מקניל ופני אולקסיאק בתוצאה של 3:32.78 דקות, אחרי אוסטרליה שקבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית שלישית היא קבעה ב"זינוק שליחות" תוצאה של 53.63 שניות.

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה ב-4 מדליות, 3 זהב במשחי שליחים ו-1 כסף אישית. מדליית כסף במשחה ל-200 מטר חופשי	בתוצאה של 1:52.24 דקות, אחרי שיבון הוהי מהונג קונג (1:50.31 דקות) ולפני פייג' מאדן מארצות הברית (1:53.01 דקות). מדליות זהב במשחה שליחות 4x100 מטר חופשי ביחד עם ארצות הברית בתוצאה של 3:28.52 דקות, לפני שוודיה (3:28.80 דקות), כשחיינית שלישית היא קבעה ב"זינוק שליחות" תוצאה של 52.11 שניות, במשחה שליחות 4x200 מטר חופשי בתוצאה של 7:32.96 דקות, לפני ארצות הברית (7:36.53 דקות) וסין (7:39.92 דקות), כשחיינית רביעית היא קבעה ב"זינוק שליחות" תוצאה של 1:51.68 דקות ובמשחה שליחים משולב 4x50 מטר חופשי, לאחר ששחתה בשלב המוקדמות.

===2022===
באליפות העולם שנערכה בבודפשט ביולי 2022 זכתה בשתי מדליות, כסף (משחה שליחות 4x100 מטר חופשי) וארד (משחה שליחות 4x200 מטר חופשי), לאחר ששחתה בשלב המוקדמות.

== ראו גם ==

== קישורים חיצוניים ==

קטגוריה:שחייניות חופשי
קטגוריה:שחייניות אולימפיות קנדיות
קטגוריה:שחייניות קנדיות באולימפיאדת טוקיו (2020)
קטגוריה:שחייניות קנדיות באולימפיאדת פריז (2024)
קטגוריה:קנדיות שנולדו ב-2000
פיג'ו 408

פיג'ו 408 (בצרפתית: Peugeot 408) היא מכונית משפחתית במרכב קרוסאובר קופה, בעלת חמישה מקומות ישיבה, שמיוצרת על ידי פיג'ו משנת 2022. היא נחשפה ב-22 ביוני 2022<ref></ref>.

בשוק הסיני היא משווקת תחת השם "פיג'ו 408 X"<ref></ref>. גרסה חשמלית נשקלת לייצור ב-2023 או 2024<ref></ref>.

== עיצוב ==
העיצוב החיצוני שלה משלב מרכב סדאן, האצ'בק, קרוסאובר וקופה, העיצוב החיצוני מודרני וכולל את שפת העיצוב החדשה של פיג'ו. תא הנוסעים נלקח מהפיג'ו 308 החדשה.

== מפרט טכני ==
ה-408 משווקת עם שלושה יחידות הנעה (2 היברידי פלאג-אין ואחד בנזין).
* HYBRID 180 e-EAT8: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי, יחד הם מספקים 180 כ"ס ומומנט מרבי של 36.7 קג"מ. תיבת הילוכים אוטומטית בעלת שמונה הילוכים. סוללת ליתיום-יון בקיבולת 12.4 קוט"ש.
* HYBRID 225 e-EAT8: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי, יחד הם מספקים 225 כ"ס ומומנט מרבי של 36.7 קג"מ. תיבת הילוכים אוטומטית בעלת שמונה הילוכים. סוללת ליתיום-יון בקיבולת 12.4 קוט"ש.
* מנוע בנזין 1.2 ליטר טורבו המספק 130 כ"ס ומומנט מרבי של 23.4 קג"מ. תיבת הילוכים אוטומטית בעלת שמונה הילוכים.

== קישורים חיצוניים ==

* 

== הערות שוליים ==

408
קטגוריה:קרוסאובר
קטגוריה:מכוניות קופה
קטגוריה:מכוניות משפחתיות גדולות
קטגוריה:כלי רכב המיוצרים בצרפת
קטגוריה:כלי רכב המיוצרים בסין
קטגוריה:דגמי מכוניות שהושקו ב-2022
טוב לי

טוב לי הוא אלבום הסולו השני של הזמר החסידי-אמריקאי לוי פולקוביץ. את האלבום הפיק המפיק המוזיקלי אברהם מרדכי שוורץ. האלבום יצא בשנת 2017 והוא כולל 10 רצועות.

בשנת 2019 חבר לזמר והיוצר הדתי לאומי יצחק מאיר לדואט משותף. השניים הוציאו יחד קליפ על השיר ליבי מתוך האלבום, השיר בלחן של אנשי פרידמן ומילותיו של רבי אברהם אבן עזרא, הקליפ צולם בבית כנסת בשכונת נחלאות בירושלים. לשיר ליבי מספר גרסאות כיסוי בהם של אהרלה סמט ומוטי ויזל. קאבר נוסף לשיר של דובי מייזלעס ומקהלת נרננה<ref>[https://www.youtube.com/watch?v=yWBy2ew9gLU א-ל אחד], דובי מייזלעס, להאזנה באתר יוטיוב.</ref>.

גרסת כיסוי לשיר טוב לי בלחן של הרשי רוטנברג, הוציא יוסף משה כהנא באלבום לחיים טיש, קומזיץ 4.

==רשימת רצועות==

==השתתפו בהקלטות==
* לוי פולקוביץ
* אודי דמארי
* אברהם מרדכי שוורץ
* מוישי קרויס
* מקהלת שירה

מקהלה: אלי שפריי, אהרלה סמט, יוסי ארגל, יוסי רובין, ישראל מרדכי דרומער, לייבי פאסטן, יואלי גאנדל, יענקי אונגאר, ימי האס, שרולי ליפשיץ, משה שפריי, אברהם יודא עקשטיין, יעקב רוטבלט, סיני ברמץ

==קישורים חיצוניים==
* 
* 

==הערות שוליים==

קטגוריה:אלבומי 2017
קטגוריה:אלבומים בעברית
קטגוריה:אלבומים ביידיש
קטגוריה:אלבומים חסידיים
ניקיטה מוטפן

ניקיטה מוטפן (באנגלית: Nichita Moțpan; נולד ב-17 ביולי 2000) הוא כדורגלן מולדובני המשחק בעמדת הקשר ההתקפי בפאקל וורונז' ובנבחרת מולדובה.

== קריירת מועדונים ==
מוטפן נולד בבלץ, וגדל במחלקות הנוער של רובין קאזאן ובלץ. לקראת עונת 2020/21 החל לשחק בקבוצה הבוגרת, כבש 13 שערי ליגה וסייע לה להעפיל בתום העונה לליגת העל המולדובית.

במרץ 2021 היה קרוב למעבר לבלחטוב הפולנית, אך המהלך לא יצא לפועל מפני שבלחטוב לא הסכימה לסכום ההעברה שביקשה בלץ, שעמד על 40,000 אירו.<ref></ref> ב-1 ביולי 2021 ערך את הופעת הבכורה שלו בליגת העל, בניצחון קבוצתו 1–0 על שריף טירספול.

ב-23 ביוני 2022 חתם בהפועל חיפה מליגת העל בכדורגל.

ב-18 ביולי 2023 חתם בפאקל וורונז' מליגת העל הרוסית.

== קריירה בינלאומית ==
מוטפן ייצג את הנבחרות הצעירות של מולדובה, וב-10 ביוני 2022 ערך את הופעת הבכורה שלו בנבחרת מולדובה ואף כבש שער בהפסד נבחרתו 2–4 ל במסגרת משחקי ליגת האומות 2022/2023.

== קישורים חיצוניים ==

== ביאורים ==

== הערות שוליים ==

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:כדורגלני הפועל חיפה
קטגוריה:כדורגלני נבחרת מולדובה
קטגוריה:כדורגלנים זרים בישראל
קטגוריה:ספורטאים מולדובנים בישראל
קטגוריה:ילידי 2000
גבריאל סילבה

גבריאל מויסס אנטונס דה סילבה (בפורטוגזית: Gabriel Moisés Antunes da Silva; נולד ב-13 במאי 1991 בפיריסיקבה שבברזיל) הוא כדורגלן ברזילאי המשחק בעמדת המגן השמאלי בקבוצת סנט אטיין מליגת המשנה הצרפתית.

== קריירת מועדונים ==
סילבה שיחק בקבוצות פלמיירס, אודינזה, נוברה, גרנדה, קארפי וגנואה.

ב-9 באוגוסט 2017 חתם בסנט אטיין מליגת העל הצרפתית.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני פלמיירס
קטגוריה:כדורגלני אודינזה
קטגוריה:כדורגלני נובארה
קטגוריה:כדורגלני גרנדה
קטגוריה:כדורגלני קארפי
קטגוריה:כדורגלני גנואה
קטגוריה:כדורגלני סנט אטיין
קטגוריה:ברזילאים שנולדו ב-1991
ביצנית לבנת-בטן

ביצנית לבנת-בטן (שם מדעי: Actitis hypoleucos) היא מין של עוף מים מן הסוג ביצנית מצויה. היא נקראת בעברית "ביצנית" אף שבדרך-כלל משייכים אותה לסוג שונה מסוג הביצנית. הביצנית לבנת-הבטן היא חורפת וחולפת מצויה בישראל.

== סיווג ומיון ==
הביצנית לבנת הבטן סווגה לראשונה על-ידי קארולוס לינאוס, לסוג מרובה המינים ביצנית (Tringa). אך מאז ראשית המאה ה-19 יוחד לה סוג נפרד Actitis, ביחד עם המין האמריקאי Actitis macularius. בעברית עדיין לא נמצא לה שם סוג נפרד מן השם "ביצנית".

== תיאור חיצוני ==

היא הקטנה מבין מיני הביצניות, ודומה במקצת לחופית גדולה. אורך גופה 20 ס"מ, ומקורה ורגליה קצרים יחסית למיני ביצנית אחרים. אורך מוטת הכנף שלה 40 ס"מ, ומשקלה כ-45 גרם. גבה חום-אפור, גחונה לבן, וממנו מתפשט "מפרץ" לבן העולה מן הגחון לצידי החזה. בעת התעופה היא ניכרת בפס לבן בולט לאורך הכנף.

קל לזהותה בטבע על-פי התנהגותה האופיינית: על הקרקע היא מנידה את זנבה וראשה מעלה ומטה כאשר היא חוששת, ובעת שמחרידים אותה ממקומה היא מתעופפת נמוך מעל למים במקביל לחוף, בחתירות כנף מהירות המתחלפות בגלישות קצרות בכנפיים נטויות מטה, תוך השמעת קריאת אזהרה טיפוסית: חזרה מהירה על הברה גבוהה וחדה.

== תפוצה ונדידה ==

הביצנית לבנת-הבטן נפוצה במרבית האזורים הממוזגים והסוב-טרופיים באירואסיה, וכן היא חורפת באפריקה ובאוסטרליה. בישראל היא חורפת וחולפת מצויה.

בדומה למרבית מיני משפחת החרטומניים, הביצנית לבנת-הבטן היא עוף מים החי בבית גידול של חוף ימים ואגמים. היא מעדיפה חופים מכוסים חלוקי אבן או חופים סלעיים של אגמים בעלי מים צלולים, ושל נהרות ונחלים עמוקי זרימה. בארץ היא נפוצה גם בגדותיהן של ברכות דגים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חרטומניים
קטגוריה:ארץ ישראל: חרטומניים
לאנדרו סילבה

לאנדרו מיגל פריירה דה סילבה (בפורטוגזית: Leandro Miguel Pereira da Silva; נולד ב-4 במאי 1994 בקסטלו דה פאיבה שבפורטוגל) הוא כדורגלן פורטוגזי המשחק בעמדת הקשר.

== קריירת מועדונים ==
סילבה הצטרף למחלקת הנוער של פורטו בגיל 12. בשנת 2013 החל לשחק בקבוצת המילואים של המועדון.

בעונות ו- הושאל סילבה בהתאמה לאקדמיקה דה קוימברה ולפאסוס די פריירה בליגת העל הפורטוגלית. ב-26 בדצמבר 2016 נקררא בחזרה מפאסוס די פריירה בשל מחסור בדקות משחק, והושאל פעם נוספת לאקדמיקה דה קוימברה, הפעם בליגה הפורטוגלית השנייה.

ב-25 ביולי 2017 חתם סילבה בא.א.ל. לימסול מליגת העל הקפריסאית. בעונת הושאל לאקדמיקה דה קוימברה מהליגה הפורטוגלית השנייה, ובעונת הושאל לארוקה מהליגה הפורטוגלית השנייה, איתה העפיל לליגת העל הפורטוגלית. ב-2 ביולי 2021 חתם על חוזה קבוע בארוקה.

ב-23 ביוני 2022 חתם סילבה על חוזה לשתי עונות בהפועל חיפה מליגת העל הישראלית. ב-29 בספטמבר הגיע עם המועדון להסכמה על שחרורו, לאחר שנפצע פציעה ארוכת-טווח במשחק אימון.

== קריירה בינלאומית ==
סילבה שיחק בנבחרות הצעירות של פורטוגל.

== תארים ==
;א.א.ל. לימסול
* הגביע הקפריסאי (1): 2018/2019

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אקדמיקה דה קוימברה
קטגוריה:כדורגלני פאסוס די פריירה
קטגוריה:כדורגלני א.א.ל. לימסול
קטגוריה:כדורגלני ארוקה
קטגוריה:כדורגלני הפועל חיפה
קטגוריה:כדורגלני אוניאו דשפורטיבה דה לייריה
קטגוריה:כדורגלנים זרים בישראל
קטגוריה:ספורטאים פורטוגזים בקפריסין
קטגוריה:ספורטאים פורטוגזים בישראל
קטגוריה:פורטוגזים שנולדו ב-1994